江和_(萬曆進士)

江和 ， 字不流 ， 號敬見 ， 江西饒州府鄱陽縣人 ， 明朝政治人物 。 萬曆二十八年庚子科舉人 ， 三十五年 （ 1607年 ） 丁未科進士 ， 初任刑曹郎 ， 欽恤關陝 ， 多所平反 ， 且以江右官徵官解法 ， 易秦民累 。 適甘肅告警 ， 指授方略 ， 賴以無虞 。 有二帥以千金饋 ， 俱卻之 。 出守成都 ， 註上考 ， 擢滇南學政 、 東粵糧儲參政 ， 晉福建按察使 。 得贈封三世 ， 喜曰 ： 吾遂初矣 。 遂致仕歸 。 及璫禍作 ， 獨不與 ， 其知微如此 。